Ajka város Önkormányzata Képviselő-testületének

2/2019. (I.31.) önkormányzati rendelete

egyes helyi adórendeletek módosításáról
Ajka Város Önkormányzatának Képviselő-testülete a helyi adókról szóló 1990. évi C. törvény 1.§ (1) bekezdésben kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:
1. § (1) Ajka Város Önkormányzata Képviselő-testületének a magánszemélyek kommunális adójáról szóló 33/2012. (XI. 30.) önkormányzati rendelete (a továbbiakban: kommr.) 1. § (1) bekezdés a) pontja helyébe a következő rendelkezés lép:

„a) Az az adóalany, aki előző év december 31-ig nyugdíjas, vagy egyéb nyugdíjszerű ellátásban részesül (a továbbiakban: nyugdíjas). 
(2) A kommr. 1. §-a a következő (8) bekezdéssel egészül ki:

„(8) Az e §-ban felsorolt bármely mentesség csak azt az adóalanyt illeti meg, aki a lakóingatlannak legalább ½ részben tulajdonosa, vagy haszonélvezeti joggal rendelkezik és életvitelszerűen az ingatlanban él.”

2. § Ajka Város Önkormányzata Képviselő-testületének az építményadóról szóló 18/2018. (XI.22.) önkormányzati rendeletének 1. § (3) bekezdése helyébe a következő rendelkezés lép:

„(3) Mentes az építményadó alól az a telekadó köteles ingatlanon létesített építmény, melynek hasznos alapterülete a 100 m²-t nem éri el.”

3. § (1) Ez a rendelet a kihirdetését követő napon lép hatályba.

(2) Hatályát veszti Ajka Város Önkormányzata Képviselő-testületének a telekadóról szóló 25/2015. (XI.30.) önkormányzati rendeletének 2/A. §-a.

